Breu descripció de l'acció:El sistema de gestió ambiental i
energètica del Recinte Modernista de Sant Pau satisfà tots els
requisits del programa Biosphere Sustainable Tourism, i està
certificat en les normes ISO 14001 i ISO 50001. També compta amb
sis certificacions LEED d'edificis sostenibles atorgats pel
Consell de Construcció Verda dels EUA en reconeixement dels
estrictes criteris artístics, històrics, energètics i ambientals
aplicats al projecte de rehabilitació integral d’aquest espai
patrimonial. Tot i els avanços ja fets en l’àmbit de la
sostenibilitat, el Recinte Modernista encara ha de fer front a
molts reptes envers la gestió eficient de l’energia com ara el
gran nombre de visitants i usuaris diversos, la dimensió i les
característiques úniques de l’espai, la distribució d'activitats
i esdeveniments en diferents edificis i zones exteriors, les
condicionants específics dels edificis, la varietat d'usos, la
poca sensibilitat d'alguns usuaris, la necessitat d’evitar
solucions energètiques incompatibles amb l’espai, i l’impacte del
canvi climàtic en la demanda. Aquesta acció per a la
sostenibilitat procura abordar alguns d’aquests reptes, i forma
part d’un conjunt d’accions que es desenvolupen en el marc del
sistema de gestió ambiental i energètica de Sant Pau.

La gestió energètica s'orienta cap a tres objectius estratègics:
1) Energia renovable (geotermia); 2) Reducció de la demanda
energètica; 3) Mecanismes d'estalvi i eficiència; i 4) Educació
dels usuaris.

1. Energia renovable
• Un dels sistemes d’energia geotèrmica més grans d'Europa: més
de 400 pous (120 m de profunditat cada)
• Silenciós, invisible, i molt eficient: una reducció del consum
&gt; 30% en comparació amb sistemes convencionals de
climatització
• Instal·lacions organitzades per sectors per maximitzar
l'eficiència i fiabilitat
• Terra radiant per distribuir calor i frescor

2. Reducció de la demanda energètica
• Mesures d'eficiència tèrmica: aïllament amb llana mineral,
eliminació de ponts tèrmics, finestres de baixa transmitància
(1,2 w/m2 C), vidre doble i de baixa emissivitat
• Climatització passiva: protecció solar (pantalles i filtres),
recuperació de la calor, ventilació, il·luminació natural, etc.
• Homogeneïtzació de les temperatures interiors amb ventilació
bidireccional mitjançant l'orientació de l'edifici i conductes
d'aire
• Zona exterior dissenyada per reduir l'efecte illa de calor:
colors clars per evitar l’absorció de la calor solar, zones
d'ombra i vegetació densa

3. Mecanismes d'estalvi i eficiència
• Control centralitzat del consum tèrmic i elèctric per detectar
oportunitats de millora, adaptar la climatització a les
necessitats de diferents usuaris, i evitar consums en espais no
utilitzats
• Sistema de gestió del temps i de la intensitat de la
il·luminació interior i exterior
• Jardins: llums amb LEDs i ajustats en funció del programa
d'actes
• Edificis: LEDs i altres bombetes d'alta eficiència,
il·luminació segons la llum natural disponible, horaris fixes
d’apagament
• Sensors de moviment per activar els llums dels lavabos
• Criteris d’eficiència energètica en la compra d’equips

4. Educació dels usuaris
• Els i les clients reben una guia d'usuari que inclou informació
sobre el sistema de gestió ambiental i energètica
• La web presenta el programa de social i ambiental del Recinte,
i difon documents rellevants en format digital (ex. política
ambiental i energètica)
• Comunicació del compromís envers la sostenibilitat en xarxes
socials
• Actes i esdeveniment públics i gratuïts per comunicar accions
per la sostenibilitat i difondre els Objectius de Desenvolupament
Sostenible de les Nacions Unides
Enllaç a més
informació:https://santpaubarcelona.org/recinte-modernista/programa-social/Data
d'inici:1/2/2014Nom de l'organització:Fundació Privada Hospital
de la Santa Creu i Sant PauWeb de
l'organització:https://fundaciosantpau.cat/caCorreu electrònic de
l'organització:sostenibilitat@fundaciosantpau.catEn el cas
d'estar adherit a alguna entitat associativa (associació, gremi,
col·legi) indica'ns el nom:
gid://decidim-barcelona/Decidim::Hashtag/357/_RepteDescarbonització